**SHULE YA UPILI YA GATITU**

**KISWAHILI KIDATO CHA KWANZA MUHULA WA PILI 2015**

SEHEMU YA A: UFAHAMU

**Soma makala yafuatayo kisha ujibu maswali yafuatayo**

 **Mara walipopata barua za majibu ya kuajiriwa kazi katika mji wa Mombasa, Sidi na mpenzi wake Chombo walirauka kwa furaha na kukumbatiana. Walijiona kama ambao Mungu anawaongoza wote pamoja katika mafanikio ya maisha. Walifikiri kuwa wote wawili wawapo mjini wakifanya kazi zao wangeweza kukutana wakibarizi na kustarehe wakipanga mipango ya maisha yao ya baadaye. Kwa kweli marafiki wao waliwaonea wivu kwa bahati hii iliyowaangukia Sidi na Chombo.**

 **Sidi hakuwa na mtu yeyote kule mjini ambaye angemwita ndugu wa kumtegemea. Chombo alikuwa na mjomba ambaye alikuwa mkurugenzi katika kampuni ya mafuta. Wote wawili walitazamia kupatiwa nyumba za makampuni yaliyowaajiri kazi. Kila walipoonana na kufikiria fanaka yao walivuta fikra na kujiona tayari wamefunga ndoa, wamenunua garinakupata watoto, wakiishi maisha ya hali ya juu. Siku ya kwenda kuanza kazi zao iliwadia. Waliingia safarini kwa bashasha zote za vijana waliofanikiwa.**

 **Asubuhi saa tatu, siku ya jumatatu, meneja mkurugenzi wa kampuni ya Uchumi Mamboleo alimwita Sidi ofisini. Sidi aliingia akitetemeka kwa siri. ”Naam, karibu keti,”alisema meneja huyo. Palikuwa na kimya kama cha dakika tano. Mara alinyanyua simu na kumwita hasibu mkuu. Kisha akamwagiza tarishi alete chai. Hasibu aliingia na kukalia kiti cha pili mbele ya mkurugenzi. “sasa bwana kasumba unaona wafanyikazi wanaongezeka. Huyu hapa Bi. Sidi ni mwajiriwa wote mpya. Anahitaji msaada wa kumwezesha kujizatiti kwa kazi ili kutoa huduma bora. Utampatia karadha ya shilingi elfu kumi.”**

 **“Na Bi. Sidi, kwa kusudi la kujua makao ya wafanyikazi wetu, utakaa kwa nyumba ambao nitakayokupa leo jioni. Unaeza kwenda bwana kasumba. Na Bi. Sidi ….eh..nimeona vyeti vyako ni bora sana. Umefuzu vyema. Sasa utakuwa karani wangu. Tutaandamana mikutatoni, hapa nchini na ng’ambo. Alinyamaza bwana mkurugenzi na kunyanyua simu tena. “Hallo! Saida! Unaelewa kazi ya ofisi yangu? Ninakutumia mgeni anayeitwa Sidi. Mweleze vyema. Asante. Sidi, unaweza kwenda chumba nambari kumi”. Mpaka sasa mambo yalikuwa yamemwendea vyema Sidi.**

 **Chombo naye hakupata shida yoyote ingawa wakati ulipozidi ndivyo maingiliano yao na Sidi yalivyopungua. Sidi alikuwa na shughuli nyingi za mkurugenzi wa kampuni pamoja na tafrija za usiku na madansi aliyoenda. Chombo hakubadili msimamo wake. Baada ya mwaka Chombo alipatiwa mkopo wa gari. Ingawa sasa alipendwa na wasichana wengi, hakusalitika nao. Aliendelea kumpenda Sidi. Baada ya mwaka wa tatu Chombo alipandishwa cheo kazini.**

 **Kwa upande wa Sidi, nyota yake haikumwelekeza vyema. Baada ya shughuli nyingi na mkurugenzi, aliambulia uja uzito. Ile nafasi ya mbele ya kumhudumia meneja ikawa imepata mwingine mpya katika kupigania haki yake na kutaka kumshawishi bwana huyo juu ya wajibu aliostahili kuutenda, mambo yalimtumbukia nyongo. Alifutwa kazi. Sidi akapeleka kilio chake kwenye shirika la utetezi wa haki za wanawake.**

**MASWALI**

1. Eleza mambo mawili yaliyomsaliti Sidi alipokuwa akiishi mjini (alama 4)
2. Kulingana na kifungu hiki, mwandishi anaonyesha pande zote za maisha mjini. Eleza pande hizi (alama 4)
3. Eleza uhusiano wa Chombo na Sidi (alama 2)

Kabla ya kuajiriwa

Baada ya kuajiriwa

1. Eleza maana ya misemo hii ukirejelea wahusika katika taarifa: (alama 2)
2. Alipandishwa cheo
3. Mambo yalimtumbukia nyongo
4. Eleza maana ya maneno haya kama yalivyotumika katika makala haya (alama 3)

Mafanikio

Bashasha

Kujizatiti

1. )Unafikiri nini kilikuwa matokeo ya kilio cha Sidi kwa shirika la utetezi wa haki za wanawake (alama 2)
2. Toa mafunzo matatu ambayo umejifunza kutokana na wahusika hawa wawili. (alama 3)

**MATUMIZI YA LUGHA**

1. Toa vipashio vinne vya lugha (alama 4)

2. Taja aina mbili za sauti (alama 2)

3. Bainisha irabu na konsonanti katika maneno yafuatayo: (alama 2)

i)muhtasari

ii)dhambi

4. Bainisha silabi katika maneno yafuatayo: (alama 2)

i)mustakabali

ii)nyweshwa

5. Andika mfano mmoja mmoja wa aina za nomino zifuatazo (alama 4)

i)Nomino za jamii

ii)Nomino za pekee

iii)Nomino za jumla

iv)Nomino dhahania

6. Tambua na uonyeshe aina za vitenzi katika sentensi zifuatazo: (alama 4)

i)Maembe haya si matosa

ii)Wanafunzi wamekata rufani

iii)Wanajeshi wamejitolea kulinda nchi yetu

iii)Wakati huo nilikuwa ninasoma shule ya msingi

7. Onyesha mzizi katika maneno yafuatayo: (alama 4)

i)chezea

ii)samehe

iii)tembea

iv)kariri

8. Tambua aina za vivumishi katika sentensi zifuatazo: (alama 4)

i)kitumbua kimoja chatosha

ii)kasisi hodari amestaafu

iii)mahali humu ni mchafu

iv)umeniletea shati lipi?

9. Andika sentensi zifuatazo katika wingi (alama 2)

i)Gari mbovu limesimamishwa na askari

ii)Mwanamwali mwingine ameshinda tuzo

10. Kanusha sentensi zifuatazo katika wingi (alama 2)

i)Mpishi amechelewesha chakula leo

ii)serikali ilitangaza vita dhidi ya unyakuzi wa ardhi

11. Eleza matumizi mawili mawili ya alama zifuatazo za uakifishaji (alama 4)

i)nukta mbili/nukta pacha (: )

ii)alama ya kuuliza (?)

12. Andika sentensi zifuatazo upya kwa kutumia maneno yaliyo kwenye mabano (alama 4)

i)Nyandundo ana maringo zaidi siku hizi (zidisha)

ii)Daktari alifanya upasuaji kwa haraka (harakisha)

iii)Ingato kawaida ni msichana wa kunyenyekea. (mnyenyekevu)

iv)Mwalimu alimwamuru aandike insha fupi. (fupisha)

13.Unda nomino moja moja kutokana na vitenzi vifuatavyo:(alama 4)

i)sema

ii)soma

iii)ajiri

iv)kimbia

14. Sahihisha kwa kuandika sentensi tatu sahihi.(alama 3)

Mahali chafu kulifagiliwa

15. Andika sentensi ifuatayo ukitumia amba: (alama 2)

 Mtu atakayeshinda ataapishwa

16. Changanua/Pambanua vipashio vya nomino zifuatazo:(alama 3)

 i) Michezo

 ii) usemi